Document ID: 31974R0468

ΚΑΝΟΝΙΣΜΟΣ (ΕΟΚ) αριθ. 468/74 ΤΗΣ ΕΠΙΤΡΟΠΗΣ της 26ης Φεβρουαρίου 1974 περί τροποποιήσεως του κανονισμού (ΕΟΚ) αριθ. 1767/68 της Επιτροπής περί του καθεστώτος των ελαχίστων τιμών εξαγωγής προς τις τρίτες χώρες βολβών, κρομμύων και κονδύλων που προορίζονται για την παραγωγή ανθέων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί της συστάσεως κοινής οργανώσεως αγορών στον τομέα των ζώντων φυτών και των προϊόντων ανθοκομίας(1), και ιδίως το άρθρο 7 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1767/68 της Επιτροπής της 6ης Νοεμβρίου 1968 περί του καθεστώτος των ελαχίστων τιμών εξαγωγής προς τις τρίτες χώρες βολβών, κρομμύων και κονδύλων που προορίζονται για την παραγωγή ανθέων(2), όπως τροποποιήθηκε τελικά από τον κανονισμό (ΕΟΚ) αριθ. 688/72(3), στο άρθρο 1 παράγραφος 1 προβλέπει ότι οι ελάχιστες τιμές εξαγωγής καθορίζονται κατ' έτος το αργότερο την 31η Ιανουαρίου, εκτός εκείνων για τις βεγόνιες, τις συνίγγιες, τους γλαδιόλους, τις ντάλιες και τον κρίνο, οι οποίες πρέπει να καθορισθούν το αργότερο την 31η Μαρτίου- ότι η παράγραφος 3 του ιδίου άρθρου καθορίζει ότι κάθε Κράτος μέλος κοινοποιεί κατ' έτος, προ της 1ης Μαρτίου για τις βεγόνιες, τις συνίγγιες, τους γλαδιόλους, τις ντάλιες και τον κρίνο και προ της 1ης Ιανουαρίου για τα λοιπά προϊόντα, τα οποία υπόκεινται στο καθεστώς των ελαχίστων τιμών εξαγωγής, οιονδήποτε στοιχείο εκτιμήσεως επί της εξελίξεως των τιμών στις διεθνείς αγορές και επί του επιπέδου των ελαχίστων τιμών, οι οποίες καθορίζονται-
ότι κατά τη διάρκεια των τελευταίων ετών, η τροποποίηση της μεθόδου παραγωγής των βολβών κρίνου οδήγησε σε πρόοδο της συγκομιδής και της εμπορίας- ότι είναι προς το συμφέρον, τόσο των παραγωγών και του εμπορίου, όσο και των αγοραστών, να επισπευσθεί ο καθορισμός των ελαχίστων τιμών εξαγωγής- ότι πρέπει να διατηρηθεί η ημερομηνία της 31ης Ιανουαρίου-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσως Ζώντων Φυτών και Προϊόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο άρθρο 1 παράγραφος 1 του κανονισμού (ΕΟΚ) αριθ. 1767/68, οι λέξεις "και κρίνο" καταργούνται.
2. Στην παράγραφο 3 του ιδίου άρθρου, οι λέξεις "και κρίνο" καταργούνται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στη Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Φεβρουαρίου 1974.

Labels: 3
2
6